# Borratja

### De Viquipèdia

? Borratja
Flor de borratja
Classificació científica

Regne: | Plantae
Divisió: | Magnoliophyta
Classe: | Magnoliopsida
Ordre: | Lamiales
Família: | Boraginaceae
Gènere: | Borago
Espècie: | B. officinalis

Nom binomial
Borago officinalis L.

Borratja (Borago officinalis o el seu sinònim Echium amoenum), és una espècie de planta, silvestre o conreada, de la família Boraginàcia.

És originària de la regió mediterrània, probablement difosa des de Síria.

És una planta herbàcia anual. Les fulles són grosses i ovades de disposició alternada amb punxes no vulnerants que també es troben a la tija, les fulles inferiors tenen peciol. Fa de 30 a 100 cm d'alt. Les flors es troben en cimes terminals i són de cins pètals de color blau en les varietats silvestres i de vegades blanques en les conreades. El fruit és un aqueni. En estat silvestre viu a baixa altitud.

## [edita] Conreu i usos

És comestible i medicinal. Es conrea sembrant les llavors a finals d'estiu o la tardor ja que si es sembra a la primavera de seguida floreix i no es poden aprofitar les fulles. És planta molt rústega i amb la humitat normal de la tardor ja en té prou per créixer bé, acostuma a perdurar autosembrant-se durant molts anys.

Com a comestible es mengen les penques de les fulles (com la bleda) bullides o les fulles joves en amanida. També es fan dolços recobrint la fulla sencera de farina i ou, fregint-la, i posant-hi mel al damunt (crespell).

L'aigua de borratges és una infusió de propietats diurètiques i sudorífiques.

A Anglaterra és costum posar una flor de borratja a l'aigua de fer glaçons de gel, com a decoració.

Les fulles és un dels components de les salsitxes de Frankfurt (només en les fetes tradicionalment a Alemanya).

Té un període de floració molt llarg i és una de les flors preferides per les abelles

Com a medicinal a banda de l'acció diurètica de flors i fulles actualment s'utilitza l'oli dels aquenis (oli de borratja) com una font d'àcid gamma-linolènic i pel fet de ser ric en àcid oleic i palmític sembla tenir un efecte anticolesterol.

Planta de borratja
Detall de la flor

## [edita] Enllaços externs

- Gernot Katzer's Spice Pages
- Borage Guide
- Comprehensive profile for Borago officinalis from the website MaltaWildPlants.com.

Obtingut de "http://ca.wikipedia.org../../../b/o/r/Borratja.html"

Categoria: Boraginàcies

##### Views

- Article
- Discussió
- Revisió actual

##### Cerca

##### En altres llengües

- Беларуская
- Česky
- Deutsch
- English
- Español
- Esperanto
- فارسی
- Français
- Italiano
- Lietuvių
- Magyar
- Nederlands
- Polski
- Slovenščina
- Suomi
- Svenska